Čehijas Paradīze
Čehijas Paradīze (čehu: Český ráj) ir novads Čehijas ziemeļos Jizeras upes vidustecē, kas pazīstams ar unikālām smilšakmens klintīm. 1955. gadā šeit tika izveidots ainavu parks (Chráněná krajinná oblast Český ráj). Apvidu raksturo dažādu formu smilšakmens klintis (tostarp Andršpahas-Teplices klintis, Prahovas klintis). Apvidus centrālā pilsēta ir Turnova. Viens no reģiona simboliem ir Trosku pils.